
KONKURSO „GRAŽIAUSIAI PAPUOŠTAS PASTATAS“

NUOSTATAI

I. KONKURSO TIKSLAI


1.Skatinti Kėdainių rajono savivaldybės gyventojus šventiškai puošti individualių ir daugiabučių gyvenamųjų namų, įmonių, įstaigų, organizacijų, biudžetinių įstaigų pastatus, gerinti miesto ir rajono estetinį vaizdą.


2.Sukurti šventinę aplinką Kėdainių mieste ir rajono gyvenvietėse, siekti, kad miesto ir rajono gyvenvietės taptų patrauklios gyventojams ir svečiams.


3. Išrinkti gražiausiai papuoštus individualių ir daugiabučių gyvenamųjų namų, įmonių, įstaigų, organizacijų ir biudžetinių įstaigų pastatus.

II. KONKURSO DALYVIAI


4. Konkurse gali dalyvauti visos Kėdainių miesto ir rajono pramonės įmonės, biudžetinės įstaigos, daugiabučių, individualių ir daugiabučių namų gyventojai.

III. KONKURSO ORGANIZAVIMAS


5. Konkursas „Gražiausiai papuoštas pastatas“ rengiamas kiekvienų metų gruodžio mėnesį dviem etapais:



5.1. I etapą organizuoja atskirai kiekvienos seniūnijos seniūnas sudarydamas vertinimo komisiją;



5.2.  II etapą organizuoja Kėdainių rajono administracijos direktoriaus įsakymu sudaryta vertinimo komisija.


6. Konkrečios konkurso rengimo datos kasmet tvirtinamos administracijos direktoriaus įsakymu. 


7. I ir II etapo metu sudarytos vertinimo komisijos išrenka:



7.1. Gražiausiai papuoštą pastatą kaimiškosiose seniūnijose:



          7.1.1. individualų namą;



          7.1.2. daugiabutį namą;



          7.1.3. įmonės, įstaigos, organizacijos pastatą;



          7.1.4. biudžetinės įstaigos pastatą.



7.2. Gražiausiai papuoštą Kėdainių miesto pastatą:



          7.2.1. individualų namą;



          7.2.2. daugiabutį namą;



          7.2.3. įmonės, įstaigos, organizacijos pastatą;



          7.2.4. biudžetinės įstaigos pastatą.

IV. VERTINIMO KRITERIJAI


8. Puošyba vertinama pagal šiuos kriterijus:



8.1. puošybos elementų derėjimas prie pastato fasado ir aplinkos;



8.2. originalus ir išradingas puošybos elementų parinkimas;



8.3. vientisos puošybos tematikos ir stilistikos išlaikymas;



8.4. vykdomą veiklą atspindinčių puošybos elementų panaudojimas.

V. KONKURSO LAIMĖTOJŲ IŠRINKIMAS IR APDOVANOJIMAS


12. I etapo konkurso nugalėtojais pripažįstami tie  individualūs ir daugiabučiai gyvenamieji namai, įmonių, įstaigų, organizacinjų, biudžetinių įstaigų pastatai, kuriems seniūnijos seniūno sudaryta vertinimo komisija skyrė daugiausia balų.


13. I etapo konkurso nugalėtojai dalyvauja konkurso II etape.


14. Galutiniais konkurso nugalėtojais pripažįstami tie pastatai, kuriems Kėdainių rajono savivaldybės mero potvarkiu sudaryta vertinimo komisija skyrė daugiausia balų.


15. Galutiniai konkurso nugalėtojai paskelbiami ir apdovanojami savivaldybės organizuojamame renginyje.

